E te imi Moriori, te waina pono o Rēkohu, te tchakat henu, tēnei te mihi, tēnei te tangi ki ō koutou karāpuna, ō koutou mokopu, ki a koutou katoa. Ka huri ki te ao, ki a koutou ngā manuhiri tūārangi, nau mai haere mai ki te Whare Pāremata. E karanga au ki te pānuitanga tuatoru o Te Pire Whakatau Taunga Kerēme a te Imi Moriori. Ināianei, i tēnei rā, te moemoeā o ō koutou karāpuna, te moemoeā o te imi Moriori i konei. 